96/526/EY: Komission päätös, tehty 30 päivänä elokuuta 1996, tietyistä suu- ja sorkkatautia koskevista suojatoimenpiteistä Kreikassa ja komission päätöksen 96/440/EY kumoamisesta (ETA:n kannalta merkityksellinen teksti)



Virallinen lehti nro L 221 , 31/08/1996 s. 0065 - 0070



KOMISSION PÄÄTÖS, tehty 30 päivänä elokuuta 1996, tietyistä suu- ja sorkkatautia koskevista suojatoimenpiteistä Kreikassa ja komission päätöksen 96/440/EY kumoamisesta (ETA:n kannalta merkityksellinen teksti) (96/526/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (1), sellaisena kuin se on viimeksi muutettuna direktiivillä 92/118/ETY (2), ja erityisesti sen 10 artiklan, ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY (3), sellaisena kuin se on viimeksi muutettuna direktiivillä 92/118/ETY, ja erityisesti sen 9 artiklan, sekä katsoo, että Evroksen maakunnassa Kreikassa on todettu joukko suu- ja sorkkatautitapauksia 5 päivän heinäkuuta 1996 jälkeen, Kreikan suu- ja sorkkatautitilanteen katsottiin voivan vaarantaa muiden jäsenvaltioiden karjat elävien sorkkaeläinten ja eräiden niistä peräisin olevien tuotteiden kaupan johdosta; tämän vuoksi oli tarpeen toteuttaa koko Kreikkaa koskeva suojatoimenpide elävillä sorkkaeläimillä ja niistä saatavilla tuotteilla käytävän kaupan osalta suu- ja sorkkatautia koskevista suojatoimenpiteistä Kreikassa 18 päivänä heinäkuuta 1996 tehdyllä komission päätöksellä 96/440/EY (4), tämän jälkeen muualla Kreikassa ei ole ilmennyt muita suu- ja sorkkatautitapauksia, Kreikka on toteuttanut toimenpiteitä yhteisön toimenpiteistä suu- ja sorkkataudin torjumiseksi 18 päivänä marraskuuta 1985 annetun neuvoston direktiivin 85/511/ETY (5), sellaisena kuin se on viimeksi muutettuna päätöksellä 92/380/ETY (6), mukaisesti sekä ottanut käyttöön lisätoimenpiteitä Evroksessa, Kreikan viranomaiset ovat esittäneet komissiolle tietoja, jotka ovat osoittaneet, että tautia on ilmennyt ainoastaan Evroksessa; paikalla suoritettavien tarkastusten katsotaan riittävän suu- ja sorkkataudin leviämisen estämiseksi saastuneilta alueilta Kreikan muihin osiin ja muihin jäsenvaltioihin, Kaakkois-Euroopan suu- ja sorkkatautitilanne vaatii tehostettua valvontaa Kreikan raja-alueilla, tämän vuoksi on aiheellista korvata tämänhetkinen suojatoimenpide sellaisella suojatoimenpiteellä, jota sovelletaan ainoastaan suu- ja sorkkataudin osalta saastuneiksi todetuilla alueilla; tämän vuoksi on tarpeen kumota komission päätös 96/440/EY, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Kreikka ei saa viedä muihin jäsenvaltioihin eläviä naudan-, lampaan-, vuohen- ja siansukuisia eläimiä tai muita sorkkaeläimiä, jotka ovat lähtöisin liitteessä I luetelluilta Kreikan alueilta tai jotka kulkevat niiden läpi. 2. Neuvoston direktiivin 64/432/ETY (7) mukaisessa Kreikasta tuotavien elävien naudan- ja siansukuisten eläinten mukana olevassa terveystodistuksessa ja neuvoston direktiivin 91/68/ETY (8) mukaisessa Kreikasta tuotavien elävien lampaiden ja vuohien mukana olevassa terveystodistuksessa on oltava seuraava merkintä: "Eläimet ovat suojatoimenpiteistä suu- ja sorkkatautia vastaan Kreikassa 30 päivänä elokuuta 1996 tehdyn komission päätöksen 96/526/EY mukaisia". 3. Kreikan on varmistettava, että muissa kuin 2 kohdassa tarkoitetuissa sorkkaeläinten terveystodistuksissa on seuraava merkintä: "Elävät sorkkaeläimet ovat suojatoimenpiteistä suu- ja sorkkatautia vastaan Kreikassa 30 päivänä elokuuta 1996 tehdyn komission päätöksen 96/526/EY mukaisia". 2 artikla 1. Kreikka ei saa viedä muihin jäsenvaltioihin liitteessä I luetelluilta Kreikan alueilta lähtöisin olevien elävien naudan-, lampaan-, vuohen- ja siansukuisten eläinten tai muiden sorkkaeläinten tai näiltä Kreikan alueilta peräisin olevien eläinten tuoretta lihaa. 2. Edellä 1 kohdassa olevia rajoituksia ei sovelleta: a) ennen 1 päivää heinäkuuta 1996 saatuun tuoreeseen lihaan, jos lihalla on selkeät tunnistetiedot ja jos kuljetuksen ja varastoinnin ajan se pidetään erillään lihasta, jotka ei ole tarkoitettu yhteisön sisäiseen kauppaan, b) lihanleikkaamoista saatuun lihaan, joka täyttää seuraavat edellytykset: - kyseisessä laitoksessa käsitellään vain a alakohdassa kuvattua tuoretta lihaa tai liitteessä tarkoitettujen alueiden ulkopuolella kasvatetuista ja teurastetuista eläimistä lähtöisin olevaa tuoretta lihaa, - kaikessa tuoreessa lihassa on oltava terveyttä koskevista ongelmista yhteisön sisäisessä tuoreen lihan kaupassa 26 päivänä kesäkuuta 1964 annetun neuvoston direktiivin 64/433/ETY (9) liitteessä I olevan XI luvun mukainen terveysmerkintä, - laitos on eläinlääkärin valvonnassa, - tuoreella lihalla on oltavat selkeät tunnistetiedot, ja kuljetuksen ja varastoinnin ajan se pidetään erillään lihasta, joka ei ole tarkoitettu yhteisön sisäiseen kauppaan, - toimivaltainen eläinlääkintäviranomainen valvoo edellä mainittujen edellytysten noudattamista eläinlääkintäalan keskusviranomaisten alaisuudessa, joiden on toimitettava muille jäsenvaltioille ja komissiolle luettelo tämän päätöksen määräysten mukaisesti hyväksytyistä laitoksista. 3. Kreikasta viedyssä lihassa on oltava mukana virkaeläinlääkärin antama todistus. Todistuksessa on oltava seuraava merkintä: "Liha on suojatoimenpiteistä suu- ja sorkkatautia vastaan Kreikassa 30 päivänä elokuuta 1996 tehdyn komission päätöksen 96/526/EY mukaista." 3 artikla 1. Kreikka ei saa viedä muihin jäsenvaltioihin liitteessä I luetelluilta Kreikan alueilta lähtöisin olevista elävistä naudan-, lampaan-, vuohen- ja siansukuisista eläimistä tai muista sorkkaeläimistä peräisin olevasta lihasta valmistettuja lihavalmisteita tai näiltä Kreikan alueilta peräisin olevien eläinten lihasta valmistettuja lihavalmisteita. 2. Edellä 1 kohdassa tarkoitettuja rajoituksia ei sovelleta lihatuotteisiin, joille on tehty jokin neuvoston direktiivin 80/215/ETY (10) 4 artiklan 1 kohdassa mainituista käsittelyistä eikä terveyttä koskevista kysymyksistä yhteisön sisäisessä lihavalmisteiden kaupassa annetussa neuvoston direktiivissä 77/99/ETY (11) määriteltyihin lihavalmisteisiin, jotka on valmistuksen aikana läpikotaisin saatettu yhtenäiseen pH-arvoon, joka on pienempi kuin 6. 3. Edellä 1 kohdassa tarkoitettuja rajoituksia ei sovelleta: a) ennen 1 päivää kesäkuuta 1996 valmistettuihin lihavalmisteisiin, jos näillä on selkeät tunnistetiedot ja ne pidetään kuljetuksen ja varastoinnin aikana erillään lihavalmisteista, joita ei ole tarkoitettu yhteisön sisäiseen kauppaan; b) lihavalmisteisiin, jotka on valmistettu seuraavat edellytykset täyttävässä laitoksessa: - kaikki laitoksessa käytetty tuore liha on 2 artiklan 2 kohdassa vahvistettujen edellytysten mukaista, - kaikki lopputuotteessa käytetyt lihavalmisteet ovat a alakohdassa vahvistettujen edellytysten mukaisia tai valmistettu liitteessä tarkoitetun alueen ulkopuolella kasvatetuista ja teurastetuista eläimistä saadusta tuoreesta lihasta, - kaikissa lihavalmisteissa on direktiivin 77/99/ETY liitteessä A olevan VI luvun määräysten mukainen terveysmerkintä, - laitos on eläinlääkärin tarkassa valvonnassa, - lihavalmisteilla on selkeät tunnistetiedot, ja ne pidetään kuljetuksen ja varastoinnin aikana erillään lihasta ja lihavalmisteista, joita ei ole tarkoitettu yhteisön sisäiseen kauppaan, - toimivaltainen eläinlääkintäviranomainen valvoo edellä mainittujen edellytysten noudattamista eläinlääkintäalan keskusviranomaisten alaisuudessa, joiden on toimitettava muille jäsenvaltioille ja komissiolle luettelo tämän päätöksen määräysten mukaisesti hyväksytyistä laitoksista; c) lihavalmisteisiin, jotka on valmistettu rajoitusten ulkopuolelle jäävällä alueella lihasta, joka on tuotettu ennen 1 päivää kesäkuuta 1996 rajoitusten alaisilla alueilla, jos lihalla ja lihavalmisteilla on selkeät tunnistetiedot ja ne pidetään kuljetuksen ja varastoinnin aikana erillään sellaisesta lihasta ja lihavalmisteista, joita ei ole tarkoitettu yhteisön sisäiseen kauppaan. 4. Kreikasta vietävien lihavalmisteiden mukana on oltava virkaeläinlääkärin antama todistus. Tässä todistuksessa on oltava seuraava merkintä: "Suu- ja sorkkatautiin liittyvistä suojatoimenpiteistä Kreikassa 30 päivänä elokuuta 1996 tehdyn komission päätöksen 96/526/EY mukaisia valmisteita". 4 artikla 1. Kreikka ei saa viedä muihin jäsenvaltioihin maitoa, joka on lähtöisin liitteessä I luetelluilta Kreikan alueilta. 2. Edellä 1 kohdassa olevia rajoituksia ei sovelleta maitoon, jolle on tehty a) neuvoston direktiivissä 92/46/ETY (12) määriteltyjen vaatimusten mukainen alkupastörointi ja sen jälkeen toinen lämpökäsittely pastöroimalla korkeassa lämpötilassa, UHT-käsittely, sterilointi tai kuivaus, johon sisältyy vaikutukseltaan jotakin edellä mainitusta käsittelyistä vastaava lämpökäsittely, tai b) direktiivissä 92/46/ETY määriteltyjen vaatimusten mukainen alkupastörointi yhdistettynä käsittelyyn, jossa pH-arvo lasketaan alle 6:een ja pidetään tällä tasolla vähintään tunnin ajan. 3. Edellä 1 kohdassa olevia rajoituksia ei sovelleta maitoon, joka on tuotettu seuraavat edellytykset täyttävässä laitoksessa: - kaikki laitoksessa käytettävä maito on 2 kohdan edellytysten mukaista tai saatu liitteessä tarkoitetun alueen ulkopuolella olevista eläimistä, - laitos on eläinlääkärin tarkassa valvonnassa, - maidolla on selkeät tunnistetiedot, ja kuljetuksen ja varastoinnin ajan se pidetään erillään maidosta ja maitotuotteista, joita ei ole tarkoitettu yhteisön sisäiseen kauppaan, - toimivaltainen eläinlääkintäviranomainen valvoo edellä mainittujen edellytysten noudattamista eläinlääkintäalan keskusviranomaisten alaisuudessa, joiden on toimitettava muille jäsenvaltioille ja komissiolle luettelo tämän päätöksen määräysten mukaisesti hyväksytyistä laitoksista. 4. Kreikasta viedyn maidon mukana on oltava virkaeläinlääkärin antama todistus. Todistuksessa on oltava seuraava merkintä: "Maito on suu- ja sorkkatautiin liittyvistä suojatoimenpiteistä Kreikassa 30 päivänä elokuuta 1996 tehdyn komission päätöksen 96/526/EY mukaista". 5 artikla 1. Kreikka ei saa viedä muihin jäsenvaltioihin maitotuotteita, jotka ovat lähtöisin liitteessä I luetelluilta Kreikan alueilta. 2. Edellä 1 kohdassa olevia rajoituksia ei sovelleta: a) ennen 1 päivää kesäkuuta 1996 valmistettuihin maitotuotteisiin, b) maitotuotteisiin, joille on tehty lämpökäsittely vähintään 71,7 °C:n lämpötilassa 15 sekunnin ajan tai muu vastaava käsittely, c) edellä 4 artiklan 2 tai 3 kohdan määräysten mukaisesta maidosta valmistettuihin maitotuotteisiin. 3. Edellä 1 kohdassa olevia rajoituksia ei sovelleta: a) maitotuotteisiin, jotka on valmistettu seuraavat edellytykset täyttävässä laitoksessa: - kaikki laitoksessa käytettävä maito on 4 artiklan 2 kohdan edellytysten mukaista tai peräisin liitteessä tarkoitetun alueen ulkopuolella olevista eläimistä, - kaikki lopputuotteessa käytetyt maitotuotteet ovat 2 kohdan edellytysten mukaisia tai valmistettu maidosta, joka on saatu liitteessä tarkoitetun alueen ulkopuolella olevista eläimistä, - laitos on eläinlääkärin tarkassa valvonnassa, - maitotuotteilla on selkeät tunnistetiedot, ja kuljetuksen ja varastoinnin ajan ne pidetään erillään maidosta ja maitotuotteista, joita ei ole tarkoitettu yhteisön sisäiseen kauppaan, - toimivaltainen eläinlääkintäviranomainen valvoo edellä mainittujen edellytysten noudattamista eläinlääkintäalan keskusviranomaisten alaisuudessa, joiden on toimitettava muille jäsenvaltioille ja komissiolle luettelo tämän päätöksen määräysten mukaisesti hyväksytyistä laitoksista, b) maitotuotteisiin, jotka on valmistettu rajoitusten ulkopuolelle jäävällä alueella maidosta, joka on ennen 1 päivää kesäkuuta 1996 tuotettu rajoitusten alaisilla alueilla, jos maitotuotteilla on selkeät tunnistetiedot ja ne pidetään kuljetuksen ja varastoinnin ajan erillään maitotuotteista, joita ei ole tarkoitettu yhteisön sisäiseen kauppaan. 4. Kreikasta vietyjen maitotuotteiden mukana on oltava virkaeläinlääkärin antama todistus. Todistuksessa on oltava seuraava merkintä: "Maitotuotteet ovat suu- ja sorkkatautiin liittyvistä suojatoimenpiteistä Kreikassa 30 päivänä elokuuta 1996 tehdyn komission päätöksen 96/526/EY mukaisia". 6 artikla 1. Kreikka ei saa viedä muihin jäsenvaltioihin naudan-, lampaan-, vuohen- ja siansukuisten eläinten sekä muiden sorkkaeläinten siemennestettä tai alkioita, joka tulevat sen liitteessä I luetelluilta alueilta. 2. Tätä rajoitusta ei sovelleta naudan jäädytettyyn siemennesteeseen eikä naudan alkioihin, jotka on tuotettu ennen 1 päivää kesäkuuta 1996. 3. Neuvoston direktiivin 88/407/ETY (13) mukaisesti Kreikasta vietävän naudan jäädytetyn siemennesteen mukana olevassa terveystodistuksessa on oltava seuraava merkintä: "Suu- ja sorkkatautiin liittyvistä suojatoimenpiteistä Kreikassa 30 päivänä elokuuta 1996 tehdyn komission päätöksen 96/526/EY mukaista naudan jäädytettyä siemennestettä". 4. Neuvoston direktiivin 89/556/ETY (14) mukaisesti Kreikasta vietävien naudan alkioiden mukana olevassa terveystodistuksessa on oltava seuraava merkintä: "Suu- ja sorkkatautiin liittyvistä suojatoimenpiteistä Kreikassa 30 päivänä elokuuta 1996 tehdyn komission päätöksen 96/526/EY mukaisia naudan alkioita". 7 artikla 1. Kreikka ei saa viedä muihin jäsenvaltioihin naudan-, lampaan-, vuohen- ja siansukuisten eläinten sekä muiden sorkkaeläinten nahkoja ja vuotia, jotka tulevat sen liitteessä I luetelluilta alueilta. 2. Tätä rajoitusta ei sovelleta nahkoihin ja vuotiin, jotka on tuotettu ennen 1 päivää kesäkuuta 1996 tai jotka ovat neuvoston direktiivin 92/118/ETY liitteessä I olevan 3 luvun 1 kohdan A alakohdan 2-5 luetelmakohdan tai 1 kohdan B alakohdan 3 ja 4 luetelmakohdan mukaisia. Käsitellyt nahat on pidettävä huolellisesti erillään käsittelemättömistä nahoista. 3. Kreikan on varmistettava, että muihin jäsenvaltioihin vietävien nahkojen ja vuotien terveystodistusten mukana on todistus, jossa on merkintä: "Suu- ja sorkkatautiin liittyvistä suojatoimenpiteistä Kreikassa 30 päivänä elokuuta 1996 tehdyn komission päätöksen 96/526/EY mukaisia nahkoja ja vuotia." 8 artikla Kreikan on varmistettava, että elävien eläinten kuljetukseen käytettävät kulkuneuvot puhdistetaan ja desinfioidaan jokaisen käyttökerran jälkeen, ja esitettävä todiste desinfioinnista. 9 artikla 1. Kreikka ei saa viedä muihin jäsenvaltioihin muita kuin 2, 3, 4, 5, 6 ja 7 artiklassa mainittuja naudan-, lampaan-, vuohen- ja siansukuisista eläimistä sekä muista sorkkaeläimistä saatavia eläintuotteita, jotka tulevat sen liitteessä I luetelluilta alueilta. 2. Tätä rajoitusta ei sovelleta: a) edellä 1 kohdassa tarkoitettuihin tuotteisiin, joille on tehty: - lämpökäsittely ilmatiiviisti suljetussa säiliössä, F°-arvo vähintään 3,00, tai - lämpökäsittely, jonka aikana sisälämpötila on vähintään 70 °C. b) käsittelemättömään lampaanvillaan ja märehtijöiden karvoihin, jos ne on suljettu kuivina tiiviisti pakkauksiin. 3. Kreikan on varmistettava, että muihin jäsenvaltioihin vietävien 2 kohdassa tarkoitettujen eläintuotteiden terveystodistusten mukana on todistus, jossa on merkintä: "Suu- ja sorkkatautiin liittyvistä suojatoimenpiteistä Kreikassa 30 päivänä elokuuta 1996 tehdyn komission päätöksen 96/526/EY mukaisia eläintuotteita". 10 artikla Kreikan on toteutettava aiheelliset ja vastaavantasoiset toimenpiteet varmistaakseen, että tauti ei leviä niiltä Kreikan alueilta, joilla sovelletaan rajoituksia, maan muille alueille. 11 artikla Kreikan on toteutettava tarkastusohjelma suu- ja sorkkataudin havaitsemiseksi liitteen II määräysten mukaisesti. Tämän ohjelman tulokset ja niihin liittyvä epidemiologinen analyysi on toimitettava komissiolle kuukausittain. 12 artikla Kumotaan komission päätös 96/440/EY. 13 artikla Jäsenvaltioiden on muutettava kauppaan soveltamiansa toimenpiteitä siten, että ne ovat tämän päätöksen mukaisia. Jäsenvaltioiden on ilmoitettava tästä komissiolle viipymättä. 14 artikla Tätä päätöstä tarkastellaan uudelleen ennen 1 päivää marraskuuta 1996. 15 artikla Tämä päätös on osoitettu kaikille jäsenvaltioille. Tehty Brysselissä 30 päivänä elokuuta 1996. Komission puolesta Franz FISCHLER Komission jäsen (1) EYVL N:o L 224, 18.8.1990, s. 29 (2) EYVL N:o L 62, 15.3.1993, s. 49 (3) EYVL N:o L 395, 30.12.1989, s. 13 (4) EYVL N:o L 181, 20.7.1996, s. 38 (5) EYVL N:o L 315, 26.11.1985, s. 11 (6) EYVL N:o L 198, 17.7.1992, s. 54 (7) EYVL N:o 121, 29.7.1964, s. 1977/64 (8) EYVL N:o L 46, 19.2.1991, s. 19 (9) EYVL N:o L 121, 29.6.1964, s. 2012/64, direktiivi sellaisena kuin se on ajantasaistettuna direktiivillä 91/497/ETY (EYVL N:o L 268, 24.9.1991, s. 69) ja viimeksi muutettuna direktiivillä 92/45/ETY (EYVL N:o L 268, 14.9.1992, s. 35). (10) EYVL N:o L 47, 21.2.1980, s. 4 (11) EYVL N:o L 26, 31.1.1977, s. 85, direktiivi sellaisena kuin se on ajantasaistettuna direktiivillä 92/5/ETY (EYVL N:o L 57, 2.3.1992, s. 1) ja viimeksi muutettuna direktiivillä 92/45/ETY (EYVL N:o L 268, 14.9.1992, s. 35). (12) EYVL N:o L 268, 14.9.1992, s. 1 (13) EYVL N:o L 194, 22.7.1988, s. 10 (14) EYVL N:o L 302, 19.10.1989, s. 1 LIITE I Evros LIITE II I. Päätöksen 11 artiklassa tarkoitetun tarkastusohjelman kohteena olevat alueet - Rodopi - Evros, sen jälkeen, kun neuvoston direktiivin 85/511/ETY säännösten mukaisesti toteutetut toimenpiteet on saatu päätökseen. II. Tarkastusohjelma Ohjelmasta on tehtävä hallinnollinen päätös ennen seurannan alkamista, ja ohjelmaan on sisällyttävä seuraavien kohtien: - Jokaista kylää on pidettävä epidemiologisena yksikkönä lampaita (1) kasvattavien tilojen osalta, nautakarjoja on arvioitava yksilölliseltä pohjalta. - On määrättävä tarkastettavien tilojen lukumäärästä ja sijainnista, mukaan lukien kunkin eläinlääkärin yhden päivän aikana tarkastamien tilojen ja eläinten enimmäismäärä. - Nautoja kasvattavien tilojen viikottainen tarkastus. On tehtävä nautakarjan kliinisiä tarkastuksia, joista on pidettävä kirjaa. - Lampaiden osalta kaikissa kylissä on vierailtava joka 15. päivä lammaslaumojen senhetkisen tilanteen arvioimiseksi. Jokaisen kylän lammaslaumoja varten on tehtävä yksilöllinen seurantaohjelma, joka perustuu vuoden 1996 laskennan tuloksiin. - Tarkastettavien lampaiden lukumäärä on määritettävä III kohdassa olevan taulukon mukaisesti. - Jokaisen tarkastuksen tulokset on kirjattava virallisesti, ja tulosten on oltava toimivaltaisen keskuseläinlääkintäviranomaisen saatavilla. - Jokaista tarkastettua karja- ja lammaslaumaa koskevista epidemiologisista tiedoista on pidettävä kirjaa. - Tukitoimena toimenpiteiden onnistumisen varmistamiseksi otetaan käyttöön serologinen ohjelma lampaille, joka perustuu 90 prosentin luotettavuusasteeseen taudinkantajien esiintyvyyden ollessa viisi prosenttia. Ohjelma pannaan täytäntöön niiden eläinlääkinnällisten piirien alueella, jotka rajautuvat alueisiin, joita koskevat suu- ja sorkkatautirajoitukset. Toimivaltaisen keskuseläinlääkintäviranomaisen on huolehdittava näiden toimenpiteiden toteuttamisesta. - Toimivaltaisen keskuseläinlääkintäviranomaisen on toteutettava toimenpiteet, jotka varmistavat tämän ohjelman ja asianomaisten laboratoriomenettelyjen tehokkaan tarkastuksen. III. Tarkastusten määrää koskeva valvontataulukko >TAULUKON PAIKKA> (1) Lammas=lampaat ja vuohet.